Il-Kunsill illum adotta konklużjonijiet li jilqgħu l-pubblikazzjoni ta l-ewwel rapport konġunt ta' sinteżi tal-UE u l-istati membri tagħha "Appoġġ għall-Għanijiet ta' Żvilupp Sostenibbli madwar id-dinja" bħala kontribut importanti għar-rappurtar tal-UE fil-Forum Politiku ta' Livell Għoli fl-2019. Il-Kunsill jilqa' l- tal-UE u l-istati membri tagħha għall- implimentazzjoni tal- Għanijiet ta' Żvilupp Sostenibbli ( SDGs) kollha madwar id-dinja, li jħaddem kull mezz ta' implimentazzjoni, b'appoġġ għall-Aġenda 2030. Il-Kunsill jinnota li l-UE u l-istati membri tagħha appoġġaw b'mod konsistenti u bis-saħħa l-valuri u l-prinċipji tal-UE u jilqa' b'mod partikolari ż-żieda fl- isforzi biex jintlaħqu dawk li jinsabu f'faqar estrem u biex tiġi ttrattata kull forma ta' inugwaljanza , f'konformità mal-prinċipju li ħadd ma jitħalla barra u li jintlaħaq l-ewwel dak l-aktar lura. Il-Kunsill jenfasizza li l-UE u l-istati membri tagħha ppromwovew il-paċi, is-sigurtà u l-istabbiltà , u kienu fost l-aqwa sostenituri tad-demokrazija, id-drittijiet tal-bniedem, il-governanza tajba, u l-istat tad-dritt. Il-Kunsill jissottolinja li l-UE u l-istati membri tagħha appoġġaw bil-qawwa l-iżvilupp soċjali u uman , inkluż billi fil-kooperazzjoni tagħhom għall-iżvilupp taw prijorità lill-protezzjoni soċjali, ix-xogħol deċenti, il-kopertura universali fil-qasam tas-saħħa u l-aċċess għall-edukazzjoni. Il-Kunsill jenfasizza b'mod partikolari l-kisbiet fir-rigward tal- ugwaljanza bejn is-sessi , it-tisħiħ tal-pożizzjoni tan-nisa u l-bniet u l-indirizzar tal-vjolenza kontra l-bniet u n-nisa. Il-Kunsill jissottolinja wkoll il-progress miksub mill-UE u mill-istati membri tagħha fl-appoġġ għall-mitigazzjoni tat- tibdil fil-klima u l-adattament għalih, il-protezzjoni tal-ambjent u l-ġestjoni u l-użu sostenibbli tar-riżorsi naturali. Test sħiħ tal-konklużjonijiet tal-Kunsill dwar l-Appoġġ għall-Għanijiet ta' Żvilupp Sostenibbli madwar id-dinja: ir-rapport konġunt ta' sinteżi 2019 tal-Unjoni Ewropea u l-istati membri tagħha Din ir-riżorsa bħalissa hi disponibbli biss bil-lingwa jew il-lingwi li ġejjin: Appoġġ għall-Għanijiet ta' Żvilupp Sostenibbli madwar id-dinja: ir-rapport konġunt ta' sinteżi 2019 tal-Unjoni Ewropea u l-istati membri tagħha (sit web tal-Kummissjoni) Forum Politiku ta' Livell Għoli dwar l-iżvilupp sostenibbli (sit web tan-Nazzjonijiet Uniti) Ara l-paġna tal-laqgħa